

กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ที่ มท ๐๘16.3/

มกราคม 2563

เรื่อง หลักเกณฑ์การคัดเลือกโครงการมอบรางวัลสำหรับองค์กรปกครองส่วนท้องถิ่น สถานศึกษา และนักเรียน  
 ที่มีผลสัมฤทธิ์ทางการศึกษาดีเด่น ประจำปีการศึกษา 2562

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 3358 ลงวันที่ 23 สิงหาคม 2562

สิ่งที่ส่งมาด้วย หลักเกณฑ์การคัดเลือก จำนวน 1 ชุด

ตามที่กรมส่งเสริมการปกครองท้องถิ่นได้แจ้งกำหนดการทดสอบทางการศึกษาระดับชาติ  
ขั้นพื้นฐาน (O-NET) ปีการศึกษา 2562 และโครงสร้างการบริหารการทดสอบระดับชั้นประถมศึกษาปีที่ 6   
ชั้นมัธยมศึกษาปีที่ 3 และชั้นมัธยมศึกษาปีที่ 6 เพื่อให้สถานศึกษาได้เตรียมความพร้อมในการทดสอบทางการศึกษาระดับชาติขั้นพื้นฐาน (O-NET) โดยมีกำหนดการสอบระหว่างวันที่ 1 – 2 กุมภาพันธ์ 2563 และวันที่  
29 กุมภาพันธ์ – 1 มีนาคม 2563 ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้ว เพื่อเป็นการสร้างขวัญและกำลังใจแก่องค์กรปกครองส่วนท้องถิ่น และสถานศึกษาสังกัดองค์กรปกครองส่วนท้องถิ่นในการพัฒนาผลการทดสอบทางการศึกษาระดับชาติ (O-NET) ให้ก้าวหน้าอย่างต่อเนื่อง จึงขอความร่วมมือจังหวัดแจ้งองค์กรปกครองส่วนท้องถิ่น  
ที่จัดการศึกษาระดับการศึกษาขั้นพื้นฐานประชาสัมพันธ์หลักเกณฑ์การคัดเลือกโครงการมอบรางวัลสำหรับองค์กรปกครองส่วนท้องถิ่น สถานศึกษา และนักเรียนที่มีผลสัมฤทธิ์ทางการศึกษาดีเด่น ประจำปีการศึกษา 2562  
ให้สถานศึกษาในสังกัดทราบ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9000 ต่อ 5313

โทรสาร 0-2241-9022-3 ต่อ 218

ผู้ประสานงาน : นางสาวเอมอร เสือจร โทร. 09-1009-1321